Diari Oficial de la Generalitat Valenciana


Sumari del DOGV 7726, del 23-02-2016 (2016/1166)

RESOLUCIÓ de 29 de gener de 2016, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 61/15-EAE la Vall d'Uixó, 62/15-EAE Rocafort i 65/15-EAE València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7726

Data del DOGV
:   23-02-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/1166


Data del document
:   29-01-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 29 de gener de 2016, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 61/15-EAE la Vall d'Uixó, 62/15-EAE Rocafort i 65/15-EAE València. [2016/1166]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el qual establix la publicació en el Diari Oficial de la Comunitat Valenciana de l'informe ambiental i territorial estratègic, resolc:  
  
Publicar en el Diari Oficial de la Comunitat Valenciana els informes ambientals i territorials estratègics corresponents als expedients 61/15-EAE la Vall d'Uixó, 62/15-EAE Rocafort i 65/15-EAE València.  
  
  
«Informe ambiental i territorial estratègic.  
Expedient: 61/7836-JKL.  
Títol: Estudi de detall de l'illa EDA-M6 del Pla Parcial del Sector 9-A - Parcel·la P-7A.  
Promotor: Ajuntament.  
Autoritat substantiva: Ajuntament de la Vall d'Uixó.  
Localització: la Vall d'Uixó (Castelló).  
  
La Comissió d'Avaluació Ambiental, en la sessió realitzada el 17 de desembre de 2015, va adoptar l'acord següent:  
Vista la proposta de l'Informe Ambiental i Territorial Estratègic de l'Estudi de detall de l'illa EDA-M6 del Pla Parcial del Sector 9-A - Parcel·la P-7A de la Vall d'Uixó:  
  
A) Antecedents  
Amb data 17 de març de 2015 va entrar en el Servei d'Avaluació Ambiental Estratègica, de la Subdirecció General d'Avaluació Ambiental i Territorial, l'escrit de l'Ajuntament de la Vall d'Uixó en què sol·licita l'inici de l'avaluació ambiental i territorial estratègica de l'Estudi de detall de l'illa EDA-M6 del Pla Parcial del Sector 9-A - Parcel·la P-7A, del municipi de la Vall d'Uixó, acompanyat de l'esborrany del dit estudi de detall.  
  
La Comissió d'Avaluació Ambiental acorda, amb data 12 de juny de 2015, emetre l'informe ambiental i territorial estratègic favorable en el procediment simplificat de l'estudi de detall de l'illa EDA-M6 del Pla Parcial del Sector 9-A - Parcel·la P-7A, del municipi de la Vall d'Uixó, per considerar que no té efectes significatius en el medi ambient, amb el compliment de la determinació següent:  
«Hauran d'adoptar-se mesures d'integració paisatgística de conformitat amb allò que s'ha especificat en l'informe del Servei d'Infraestructura Verda i Paisatge, de la Subdirecció General d'Ordenació, Planificació i Actuacions Territorials Estratègiques, de data 10 de juny de 2015, i incorporar en tot cas, tant el manteniment de la zona enjardinada de 5 m d'amplària en paral·lel a la carretera CV-230, com la integració d'arbrat i vegetació en totes les superfícies d'aparcament.»  
  
B) Documentació complementària aportada. Objecte de la sol·licitud de l'Ajuntament  
Amb data 10 de juliol de 2015 té entrada en el Servei d'Avaluació Ambiental Estratègica, de la Subdirecció General d'Avaluació Ambiental i Territorial, l'escrit de l'Ajuntament de la Vall d'Uixó en què sol·licita que s'elimine la determinació exigida en el referit acord de la Comissió d'Avaluació Ambiental, i justifica la dita pretensió basant-se en l'informe de contestació presentat a iniciativa d'ALDI San Isidro Supermercados, SL, el qual ha sigut objecte d'informe favorable per part del Servei de Sostenibilitat de l'Ajuntament de la Vall d'Uixó.  
  
En l'escrit, l'Ajuntament adjunta:  
1. L'informe de contestació a l'Avaluació Ambiental i Territorial Estratègica de l'Estudi de detall de l'illa EDA-M6 del Pla Parcial del Sector 9-A de la Vall d'Uixó per a reduir el nombre mínim de plantes exigibles i reordenar els volums de la parcel·la P-7A, d'ús terciari.  
  
2. L'informe del Servei de Sostenibilitat, de l'Ajuntament de la Vall d'Uixó, en el qual es considera que el nou document aportat ja complix les determinacions indicades en l'informe ambiental i territorial estratègic.  
Amb la documentació complementària aportada, l'Ajuntament considera justificat que s'elimine la determinació exigida en l'Informe Ambiental i Territorial Estratègic emés amb data 12 de juny de 2015.  
  
Per això, considerant la nova documentació, es realitza l'avaluació ambiental de la determinació exigida, i per això es du a terme una nova consulta al Servei d'Infraestructura Verda i Paisatge.  
  
C) Estudi de detall. Característiques. Objecte i justificació  
Encara que l'estudi de detall ja va ser objecte d'avaluació ambiental i territorial estratègica, considerem oportú arreplegar, novament en este informe, les característiques.  
C.1. Planejament vigent  
El planejament municipal vigent és el Pla General de la Vall d'Uixó, aprovat definitivament el 8 de febrer de 1995. El dit planejament va ser sotmés a avaluació ambiental (exp. 175/3080-IPQ) i va obtindre la declaració d'impacte ambiental positiva amb condicions l'1 de desembre de 1994 (DOGV 26.09.1995).  
L'Homologació i el Pla Parcial del Sector 9-A va ser aprovat per l'Acord de la Comissió Territorial d'Urbanisme, amb data 30 de gener de 2004.  
C.2 Determinacions normatives d'aplicació a la parcel·la afectada per l'estudi de detall  
L'estudi de detall es redacta de conformitat amb l'article 3.5.2.0 de les Normes Urbanístiques del PG de la Vall d'Uixó que indica:  
«Els estudis de detall es formularan per a les àrees o en els supòsits previstos pels plans generals, i hauran de comprendre, com a mínim, illes o unitats urbanes equivalents completes».  
«Tindran per objecte assenyalar o reajustar alineacions o rasants, o bé ordenar els volums d'acord amb les especificacions del planejament superior».  
«Estaran subjectes a les limitacions específiques següens:  
a) L'adaptació i el reajustament d'alineacions no podrà comportar la reducció de l'espai viari dissenyat pel pla general.  
b) No podran modificar els equipaments qualificats en el pla general.  
c) No podran alterar la destinació del sòl previst pel planejament.  
  
d) No podran augmentar ni el volum ni l'edificabilitat prevista pel pla general.  
e) No podran sobrepassar l'alçària màxima establida en el pla general, excepte en casos excepcionals i amb la justificació prèvia.  
f) No podran suposar augment global de l'ocupació en planta prevista pel pla.»  
L'àmbit de l'actuació és l'illa EDA-M6 i, en concret, la parcel·la denominada P-7A.  
El pla parcial inclou esta illa en la zona d'ordenació EDA, amb ús predominant residencial plurifamiliar (Rpf) i usos compatibles:  
  
- Residencial comunitari (Rcm)  
- Comercial compatible amb l'habitatge (Tco.1a, Tco.1b i Tco.1c)  
- Hoteler (Tho.1)  
- Oficines destinades a despatxos professionals domèstics (Tof.1)  
- Locals d'oficines (Tof.2)  
- Ús recreatiu amb aforament no superior a 300 persones (Tre.1)  
- Magatzem compatible amb l'habitatge de superfície fins a 800 m² (Alm.1.1 i Alm.1.2)  
- Dotacions (D.1, D.2, D.3.1, D.3.2, D.3.3, D.3.4, D.3.5, D.3.7, D.3.9, D.4.1 i D.4.2)  
L'illa EDA-M6 té una superfície de 6.808,47 m² i una edificabilitat de 12.255,25 m²t.  
La tipologia edificatòria que es preveu en el vigent pla parcial és la d'habitatge plurifamiliar en bloc obert, amb cinc plantes d'alçària màxima i quatre plantes d'alçària mínima.  
S'indica en l'esborrany de l'estudi de detall que aquell es redacta en virtut de l'article II-18 de les Normes Urbanístiques del Pla Parcial del Sector 9-A, afectat per la Modificació núm. 3 del pla parcial, amb l'objecte de reduir el nombre de plantes permés en la parcel·la P-7A, i destina l'edificació a l'ús terciari en edifici d'ús exclusiu, i la Modificació núm. 4, amb l'objecte de reduir la zona enjardinada a una franja d'un metre al llarg de tot el límit amb la via pública, i destinar la resta de la zona de reculada de 5 metres a via pública a augmentar la dotació mínima d'aparcament exigida.  
C.3 L'estudi de detall: objecte i justificació  
L'objecte de l'estudi de detall és modificar l'alçària mínima en el cas d'un edifici terciari, i permetre la construcció d'una sola planta i la concreció de la dotació de places d'aparcament en la superfície lliure de la parcel·la, únicament en l'àmbit de la parcel·la P-7A de l'illa EDA-M6.  
C.3.1 Promotor  
La proposta prevista en este estudi de detall es promou a iniciativa de la mercantil ALDI San Isidro Supermercados, SL.  
C.3.2 Àmbit de l'estudi de detall  
L'estudi de detall afecta la parcel·la denominada P-7A de l'illa EDA-M6, la qual està composta, segons el projecte de reparcel·lació, per dos parcel·les:  
- Parcel·la P-7A, amb una superfície de 5.554,35 m² i una edificabilitat de 9.997,83 m²t.  
- Parcel·la P-7B, propietat municipal, amb una superfície de 1.254,12 m² i una edificabilitat de 2.257,42 m²t.  
La superfície de l'illa EDA-M6 és de 6.808,47 m² i la seua edificabilitat de 12.255,25 m²t.  
C.3.3 Ús de la parcel·la P-7A  
L'ús que es vol implantar en la parcel·la P-7A és el Tco. (1c Comercial compatible amb l'habitatge)  
C.3.4 Solució adoptada per l'estudi de detall  
En l'estudi de detall, la solució adoptada proposa:  
- Ocupació. Es delimita una superfície susceptible de ser edificada en la parcel·la P-7A, de forma rectangular, de dimensions 33,91 m d'amplària i 65,51 m de longitud, la qual cosa suposa una superfície de 2.221,74 m 2. Esta superfície d'ocupació és la mateixa que la del pla parcial vigent.  
- Volumetria. Es proposa que en la dita superfície puga construir-se en una única planta, amb alçària màxima de cornisa o muscle de pilar de 4,50 m, o amb dos alçàries, amb alçària màxima de 7,50 m, com a figura en les normes urbanístiques del pla parcial. En la coberta es podrà construir una sala d'instal·lacions, de les dimensions que siguen necessàries, la superfície de la qual computarà.  
- Edificabilitat. En la proposta de l'estudi de detall es realitza la comparativa entre les edificabilitats permeses per l'actual pla parcial i les que es proposen en les parcel·les P-7A i P-7B afectades per esta actuació:  
  
 Pla parcial actual Proposta estudi de detall  
 Superfície total en planta (m²) Nre. màx. plantes Nre. mín. plantes Superfície edificable (m²t) Nre. màx. plantes Nre. mín. plantes Superfície edificable (m²t)  
Parcel·la P-7A 5.554,35 5 4 9.997,83  
(1,8 m²t/m²s) 2 1 4.443,48  
(0,8 m²t/m²s)  
  
  
  
L'edificabilitat total de l'illa EDA-M6 resulta de la manera següent:  
  
  
 Sòl (m²) Edificabilitat (m²t) Coeficient edificabilitat (m²t/m²s)  
Parcel·la P-7A 5.554,35 4.443,48 0,8  
Parcel·la P-7B 1.254,12 2.257,42 1,8   
Illa EDA-M6 6.808,47 6.700,90   
  
  
C.3.5 Condicions urbanístiques previstes  
Les condicions urbanístiques previstes en l'estudi de detall són les contingudes en el Pla Parcial del Sector 9A de la Vall d'Uixó:  
- Ús previst: comercial compatible amb habitatge Tco.1c.  
- Tipologia d'edificació: bloc obert.  
- Alçària màxima i mínima de l'edifici: alçària màxima 2 plantes / alçària mínima 1 planta.  
- Alçària de cornisa o muscle de pilar: 4,50 m per a una planta i 7,50 m per a dos plantes.  
- Àtic: no permés.  
- Grandària de parcel·la: 5.554,35 m² > 1.000 m².  
- Front mínim de parcel·la: 25,64 m > 20,00 m.  
- Ocupació de parcel·la: 40 % = 40 %.  
- Edificabilitat: 0,8 m²/m²t < 1,8 m²/m²t.  
- Separació de llindes: 5 m.  
- Separació entre edificis dins de la parcel·la: 8 m.  
- Per tractar-se d'edificació oberta, d'ús terciari, es destinarà a zona enjardinada una franja d'un metre al llarg de tota la llinda amb la via pública, i es destinarà la resta de la zona de reculada de 5 metres a via pública a augmentar la dotació mínima d'aparcament exigida.  
C.3.6 Informe de contestació  
En l'informe de contestació elaborat per ALDI San Isidro Supermercados, SL, es justifica:  
a) L'existència d'una franja de 20 m d'amplària, entre la zona enjardinada i zona de vianants, que té entitat i dimensió suficient per a exercir d'element separador o filtrant entre la carretera CV-230 i l'illa EDA M-6 a desenvolupar en el sector.  
b) Es fa innecessària la franja enjardinada de 5 m dins de l'illa com a element d'integració paisatgística per considerar suficients el retir de l'edificació de la línia de façana, l'escassa incidència volumètrica de l'edificació i les característiques de l'entorn en què queda enclavada.  
  
c) La inviabilitat de l'actuació en cas d'implantar la franja enjardinada de 5 metres d'amplària en l'interior de la parcel·la, ja que impediria complir els estàndards mínims exigits.  
El dit informe de contestació rep l'informe favorable del Servei de Sostenibilitat de l'Ajuntament de la Vall d'Uixó, amb data 7 de juliol de 2015, el qual acredita la informació del promotor de l'actuació.  
  
D) Consultes  
En una primera fase, a l'abril de 2015, per part de la Direcció General d'Avaluació Ambiental i Territorial, de la Conselleria d'Infraestructures, Territori i Medi Ambient, i d'acord amb l'article 51.1 de la LOTUP, la documentació inicialment aportada es va sotmetre a consulta a les següents administracions públiques afectades.  
  
Administració pública consultada  
Document inicial (març 2015) Consulta Informe  
1 SDG D'ordenació, Planificació i ATES - PAISATGE 27.04.2015 10.06.2015  
2 SDG d'Ordenació, Planificació i ATES - PATRICOVA 27.04.2015 27.05.2015  
3 Servei Territorial d'Urbanisme Castelló 30.04.2015 14.05.2015  
  
  
Tenint en compte estes primeres consultes, l'Informe Ambiental i Territorial Estratègic emés amb data 12 de juny de 2015, concloïa que el principal efecte que es derivava de l'estudi de detall proposat era el corresponent a la seua afectació sobre el paisatge, conforme va posar de manifest l'Informe del Servei d'Infraestructura Verda i Paisatge.  
Per eixe motiu, i havent-se rebut, amb data 10 de juliol de 2015, nova sol·licitud de l'Ajuntament de la Vall d'Uixó acompanyada de documentació complementària, el 21 de juliol de 2015 es realitza consulta al Servei d'Infraestructura Verda i Paisatge de la Subdirecció General d'Ordenació, Planificació i Actuacions Territorials Estratègiques, i es rep l'informe del mencionat Servei amb data 21 de setembre de 2015.  
  
Administració pública consultada  
Document complementari (juliol 2015) Consulta Informe  
1 SDG d'Ordenació, Planificació i ATES - PAISATGE 21.07.2015 21.09.2015  
  
E) Identificació i valoració de possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb la consulta prèvia a les administracions públiques afectades a què es referixen els articles 48.d) i 51.1 de la LOTUP.  
Com s'indicava, l'estudi de detall de l'illa EDA-M6 del Pla Parcial del Sector 9-A - Parcel·la P-7A, del municipi de la Vall d'Uixó va ser objecte d'avaluació ambiental i territorial estratègica pel procediment simplificat, i es va concloure que no presentava efectes significatius sobre el medi ambient, si bé, i de conformitat amb l'Informe del Servei d'Infraestructura Verda i Paisatge, de data 10 de juny de 2015, s'establia la determinació que s'incorporaren, com a mesures d'integració paisatgística i visual de l'actuació, el manteniment de la zona enjardinada de 5 m d'amplària en paral·lel a la carretera CV-230 i la integració d'arbrat i vegetació en totes les superfícies d'aparcament.  
  
Per eixe motiu, havent identificat com a possible efecte l'afectació sobre el paisatge, en els termes expressats pel mencionat Informe del Servei d'Infraestructura Verda i Paisatge, de 10 de juny de 2015, i considerant que l'Ajuntament sol·licita l'eliminació de la determinació establida en l'Acord, de la Comissió d'Avaluació Ambiental, de data 12 de juny de 2015, es realitza una segona consulta al Servei d'Infraestructura Verda i Paisatge, perquè, analitzant la documentació complementària aportada per l'Ajuntament, puga determinar la idoneïtat de la proposta de l'estudi de detall.  
Així, en el segon informe del Servei d'Infraestructura Verda i Paisatge, rebut amb data 21 de setembre de 2015, s'indica que, analitzada la documentació aportada amb data 10 de juliol de 2015 per l'Ajuntament de la Vall d'Uixó, i en especial, l'informe del Servei de Sostenibilitat, en el qual s'acredita l'existència d'una zona verda d'amplària pròxima als 13 m entre la parcel·la i la CV-230, l'execució de la qual resultava impossible d'apreciar en la documentació inicialment valorada per eixe Servei, es considera innecessari el manteniment de la zona enjardinada de 5 m d'amplària en paral·lel a la referida carretera CV-230.  
  
En canvi, quant a la segona condició, consistent en «la integració d'arbrat i vegetació en totes les superfícies d'aparcament», el Servei d'Infraestructura Verda i Paisatge indica que, atés que en la documentació aportada només és possible apreciar la previsió de jardineres en cantons i xamfrans de la superfície d'aparcament, es manté la condició, i s'haurà de plantar arbrat i vegetació entre les places d'aparcament.  
  
S'informa, també, que de conformitat amb l'article 44 de la LOTUP, la competència per a l'informe relatiu a la integració paisatgística definitiva de l'actuació i al compliment del que establix l'article 41.4 de la LOTUP i de la mesura d'integració que es manté serà municipal.  
  
S'observa, no obstant això, que en el pla d'implantació de l'activitat comercial en la parcel·la P-7A, que s'adjunta en la documentació complementària (informe de contestació), hi ha una discrepància quant al nombre de places d'aparcament. Apareix un primer text en què s'indiquen 107 places d'aparcament, mentre que en el caixetí del pla, apareixen indicades 87 places. El recompte de les places dibuixades en el pla arriba a les 94 places. Esta discrepància ha de ser aclarida, junt amb la disposició d'arbrat i vegetació entre les places d'aparcament requerida com a mesura d'integració paisatgística de l'actuació.  
  
  
F) Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, establix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
G) Acord  
Analitzada la proposta de l'Estudi de detall de l'illa EDA-M6 del Pla Parcial del Sector 9-A del Pla General de la Vall d'Uixó, la dita actuació quedaria emmarcada en l'article 46.3 de la LOTUP per considerar que es tracta d'una modificació menor del Pla Parcial Sector 9-A.  
  
Segons establix l'article 51.2 de la LOTUP, d'acord amb els criteris de l'annex VIII d'esta llei, l'estudi de detall avaluat no establix el marc per a projectes i altres activitats subjectes a avaluació d'impacte ambiental; no influïx en altres plans o programes; no té incidència en el model territorial vigent en el municipi ni produïx increment en el consum de recursos; no suposa afectació sobre elements del patrimoni natural i cultural i, havent tingut en compte les consultes realitzades, es pot concloure que el procediment d'avaluació ambiental simplificada és prou per a determinar que l'estudi de detall no presenta efectes significatius sobre el medi ambient.  
  
D'acord amb allò que s'hi ha exposat, es resol:  
1. Deixar sense efecte la determinació establida en l'Informe Ambiental i Territorial Estratègic emés per l'Acord de la Comissió d'Avaluació Ambiental en sessió realitzada el 12 de juny de 2015.  
2. Emetre l'Informe Ambiental i Territorial Estratègic Complementari favorable en el procediment simplificat d'avaluació ambiental i territorial estratègica de l'Estudi de detall de l'illa EDA-M6 del Pla Parcial del Sector 9-A per a l'àmbit de la Parcel·la P-7A, del municipi de la Vall d'Uixó, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de l'estudi de detall d'acord amb la seua normativa sectorial, si bé l'Ajuntament haurà de verificar les mesures d'integració paisatgística que s'incorporen a l'estudi de detall i, en particular, la integració d'arbrat i vegetació en totes les superfícies d'aparcament.  
  
Segons establix l'article 51.7 de la LOTUP, l'Informe Ambiental i Territorial Estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'haguera procedit a l'aprovació de l'estudi de detall en el termini màxim de quatre anys des de la publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es referix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb allò que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'Òrgan Ambiental de la Generalitat als efectes d'avaluació ambiental estratègica (plans i programes).  
A la vista de tot això, la Comissió d'Avaluació Ambiental, acorda:  
  
  
1. Deixar sense efecte la determinació establida en l'Informe Ambiental i Territorial Estratègic emés per l'Acord de la Comissió d'Avaluació Ambiental en la sessió realitzada el 12 de juny de 2015.  
2. Emetre l'Informe Ambiental i Territorial Estratègic Complementari favorable en el procediment simplificat d'avaluació ambiental i territorial estratègica de l'Estudi de detall de l'illa EDA-M6 del Pla Parcial del Sector 9-A per a l'àmbit de la Parcel·la P-7A, del municipi de la Vall d'Uixó, amb el compliment de les determinacions que s'inclouen en l'esmentat informe.  
  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique per al seu coneixement i efectes oportuns.  
El que se certifica amb anterioritat a l'aprovació de l'acta corresponent i a reserva dels termes precisos que es deriven d'esta, segons ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 17 de desembre de 2015.- El secretari de la Comissió d'Avaluació Ambiental: José del Valle Arocas.»  
  
  
  
ANNEX I  
Ordenació vigent i ordenació proposada de l'estudi de detall  
  
ANNEX II  
Pla d'implantació de l'activitat comercial en la parcel·la P-7A  
  
  
  
  
«Informe ambiental i territorial estratègic  
Expedient: 62-2015-EAE.  
Títol: Modificació núm. 9 del PGOU.  
Promotor: Ajuntament de Rocafort.  
Autoritat substantiva: Ajuntament.  
Localització: Rocafort (València).  
  
La Comissió d'Avaluació Ambiental va adoptar l'acord sobre la necessitat de sotmetre a avaluació ambiental estratègica la Modificació núm. 9 del PGOU, en la sessió realitzada el 17 de desembre de 2015.  
  
Acord  
Amb data 17 de març de 2015 es rep de l'Ajuntament de Rocafort la sol·licitud d'inici de l'avaluació ambiental i territorial estratègica de la Modificació núm. 9 del PGOU, acompanyada de document inicial i document de planejament (modificació).  
  
Documentació aportada  
El 17 de març de 2015 es rep de l'Ajuntament de Rocafort la següent documentació en format paper i en format digital, CD: document inicial estratègic i document de planejament (modificació).  
  
  
Planejament vigent  
El municipi de Rocafort disposa com a document de planejament urbanístic el pla general, aprovat definitivament per la Comissió Territorial d'Urbanisme de València, amb data 3 de maig de 1990.  
En el vigent planejament la parcel·la objecte de la present modificació té la qualificació de dotacional privat segons la Modificació núm. VI, aprovada per la Comissió Territorial d'Urbanisme de 31 de març de 2001. Esta establix d'acord amb la documentació presentada per a la parcel·la 2.3 Col·legi Santa Bàrbara (parcel·la 56-R del Pla Parcial de Santa Bàrbara), com a usos obligatoris alternatius, els educatius culturals (ED), esportius recreatius (RD), excepte per a concentracions públiques o contemplació d'espectacles, i d'assistencial (TD).  
  
  
Pla de qualificació de la parcel·la objecte de modificació (dotacional equipament). Planejament vigent.  
  
Objecte de la modificació  
L'objecte de la modificació és canviar la qualificació de sòl urbà dotacional privat (educatius culturals, esportius recreatius i assistencial) a sòl urbà residencial (unifamiliar extensiva 1) en la parcel·la 56-R del Pla Parcial de Santa Bàrbara, amb una superfície de 2.195,4 m² (parcel·la cadastral núm. 0957012BL9249M7722AF).  
Una vegada exclòs l'ús dotacional, la parcel·la es regirà per les normes urbanístiques actuals reguladores de la UE-1, establides en la Modificació núm. VIII del PGOU aprovades definitivament per l'Ajuntament el 6 d'octubre de 2009 (són les normes reguladores de la resta de parcel·les que rodegen la que és objecte de la modificació). Esta està arreplegada en la documentació presentada i es destaquen els aspectes següents:  
- Tipologia: unifamiliar aïllada amb alliberament d'espais interiors no edificables i tractament d'estos com a jardins i espais lliures d'ús i domini privat  
- Parcel·la mínima edificable: 750 m²  
- Ocupació màxima total parcel·la: 25 %  
- Edificabilitat màxima total parcel·la: 0,35 m²/m²  
- Nombre màxim de plantes: 2 (PB + 1)  
- Alçària màxima de cornisa: 7 m  
- Alçària màxima de carener: 10 m  
- S'indiquen els usos prohibits entre els quals destaquen en l'àmbit de la urbanització el Parc Santa Bàrbara: residencial col·lectiu grup b, indústria, comerç, taller, etc.  
  
Justificació de la modificació  
D'acord amb la documentació: la modificació respon a la necessitat d'adequar les determinacions del vigent pla general a la problemàtica generada en el temps de vigència d'este, des de l'aprovació definitiva al no haver-se aconseguit l'ocupació efectiva de l'ús oferit en el planejament. Així s'ha detectat que la parcel·la 56-R, responia a una oferta urbanística inadequada (col·legi), que ha suposat la inexistència d'una demanda urbanística o edificatòria real que possibilitara l'ocupació de la parcel·la 56-R i el desenvolupament de la seua activitat.  
  
La qualificació vigent, obsoleta i inadequada, impedix la implantació de l'ús permés després de dècades de qualificació com a dotacional privat, i la seua modificació no tindria cap repercussió real sobre la dotació d'equipaments educacionals de la localitat, i no es veu afectada, per tant, la potencialitat educativa del municipi, i es possibilitaria, paral·lelament, cobrir una demanda activa d'usos residencials.  
  
  
Consultes realitzades  
Per part d'esta direcció general s'ha sotmés a consultes la documentació inicial remesa, d'acord amb el que disposa l'article 51 de la LOTUP (Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana), a fi de determinar els efectes significatius en el medi ambient, d'acord amb els criteris exposats en l'annex VIII de la dita llei.  
Per això, tenint en consideració les característiques de la modificació presentada i els aspectes ambientals en què pot incidir, es consulta les administracions següents:  
  
Consulta Informe Administració consultada  
13.05.2015 29.09.2015 Servei d'Infraestructura Verda i Paisatge, CITMA  
13.05.2015 24.06.2015 Servei Territorial d'Urbanisme de València  
13.05.2015 29.06.2015 Servei d'Infraestructures, Conselleria d'Educació, Cultura i Esports  
07.07.2015 Ajuntament de València  
  
  
Els informes rebuts junt amb l'informe ambiental i territorial estratègic es publicaran en la pàgina web següent: http://www.citma.gva.es/ca/web/evaluacion-ambiental-y-territorial/buscador-por-municipios  
  
  
- Informe del Servei Territorial d'Urbanisme de València (24.06.2015):  
«L'actuació es desenvolupa en un teixit urbà de la ciutat consolidada que el planejament vigent el qualifica com a equipament intermunicipal per pertànyer a més d'un municipi (art. VM.N.7.8) amb una edificació existent (Col·legi Santa Bàrbara). Per això, a la vista de les alternatives plantejades i la seua ubicació s'hauria de valorar com una altra alternativa aquella que considere la possibilitat d'altres usos dotacionals en la zona que no han sigut analitzats en el document o inclusivament terciaris a fi d'afavorir la qualitat dels teixits urbans, per mitjà de la imbricació coherent d'usos, activitats i tipologies urbanes, de conformitat amb l'article 7.2.g de la LOTUP, que afavorisca la cohesió social inclús es valore la rehabilitació de l'edificació existent de conformitat amb l'article 3 de la Llei 8/2013, de rehabilitació, regeneració i renovació urbanes; tenint en consideració el resultat del procés de participació pública en fases posteriors per a la proposta de la versió preliminar que es plantege.  
El document en cap moment analitza els estàndards dotacions públics existents ni les necessitats en la zona ni en l'àmbit del Pla Parcial Santa Bàrbara; ni considera que segons el cadastre la parcel·la pertany també al municipi de València. Pel que en fases posteriors el document haurà de calcular l'estàndard dotacional global (EDG) de l'àrea urbana homogènia a què pertany a fi que la nova solució proposada mantinga l'equilibri del planejament vigent entre les dotacions públiques i l'aprofitament lucratiu, i suplementar, si és el cas, la xarxa secundària de dotacions, de manera que complisca els criteris de qualitat, capacitat i idoneïtat exigits en l'annex IV, de conformitat amb l'article 63.3 de la LOTUP i aclarir si afecta el planejament de València.  
  
D'altra banda, en el document no queda prou justificat que no es produïsca un increment d'edificabilitat residencial, de conformitat amb l'article 37.2 aspecte que haurà de preveure's en el seu moment. A més, considerant que no està adaptat el planejament a la LOTUP quant a criteris generals per a l'establiment de l'aprofitament tipus (art. 21.1.j LOTUP) en cas de variar-se este l'aprovació de la modificació és competència autonòmica, aspecte que s'analitzarà en la versió preliminar.  
  
Per tant, es considera que, de l'aprovació de la Modificació puntual núm. 9 del Pla General de Rocafort no es derivaran efectes significatius sobre el medi ambient des de la visió de les competències urbanístiques d'este Servei. Si bé, haurà de considerar-se una nova alternativa que possibilite altres usos dotacionals en la zona que no han sigut analitzats de conformitat amb l'article 7.2 g) de la LOTUP inclusivament la rehabilitació de l'edificació existent de conformitat amb l'article 3 de la Llei 8/2013, de rehabilitació, regeneració i renovació urbanes; tenint en consideració el resultat del procés de participació pública en fases posteriors. A més, s'haurà de justificar les observacions efectuades en el present informe i complir als articles 37.2, 63.3, 77.1.d i 76 apartats 3 i 4 de la LOTUP.  
Les consideracions efectuades pel Servei Territorial d'Urbanisme de València tenen caràcter urbanístic, i es referixen a un xicotet àmbit dins d'un sòl urbà consolidat. Es considera que les consideracions abans exposades hauran de tindre's en compte per l'Ajuntament prèviament a l'aprovació definitiva de la modificació. En el cas que, com s'indica en l'informe citat, es modificara l'aprofitament tipus l'aprovació seria de competència autonòmica, i igualment s'hauran de tindre en compte estes consideracions prèviament a l'aprovació definitiva.  
  
  
- Informe del Servei d'Infraestructures, Conselleria d'Educació, Cultura i Esports (29.06.2015):  
S'emet un informe favorable a la Modificació puntual núm. 9 i s'indica el següent: «La modificació de la qualificació, com a Unifamiliar Extensiva 1, de la parcel·la de 2.195,00 m² de superfície i uns 45,94 m de façana permetria 3 habitatges màxims segons les normes urbanístiques, la qual cosa no comporta alteració significativa de la població escolar prevista per al municipi, i no afecta els equipaments d'ús educatiu destinats a centres que impartixen els nivells educatius obligatoris: Educació Primària, Educació Secundària Obligatòria, ni les reserves de sòl previstes per a tal fi.»  
  
- Informe del Servei d'Infraestructura Verda i Paisatge (29.09.2015):  
?... es considera que la modificació de la qualificació proposada s'inserix en un paisatge de caràcter fonamentalment residencial i, atés que les normes urbanístiques aplicables no modifiquen les vigents (que són comunes per als usos residencial i dotacional), a priori, no tindrà una incidència significativa en el paisatge. Per això, al no alterar-se el caràcter o la percepció de l'àmbit, no es considera necessària l'elaboració d'un instrument de paisatge.  
De conformitat amb l'article 44, correspon a esta Conselleria informar els instruments de paisatge quan l'aprovació del pla siga autonòmica. Per això, quant a la modificació objecte d'informe, si totes les seues determinacions afecten l'ordenació detallada (article 37 de la LOTUP), sense alterar en res l'estructural, l'administració competent per a la valoració de la necessitat d'incorporar criteris d'acord amb l'article 6.3 de la LOTUP serà l'Ajuntament, que haurà d'emetre el seu informe amb caràcter previ a l'aprovació de la modificació puntual.  
  
  
Identificació i valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb la consulta prèvia a les administracions públiques afectades a què es referixen els articles 48.d) i 51.1 de la LOTUP.  
La parcel·la objecte de la modificació és sòl urbà i està rodejada de sòl urbà residencial tant en el municipi de Rocafort com en el fronterer terme municipal de València. En este últim figura una instal·lació esportiva, camp d'esport, fronterer a la parcel·la objecte de la modificació. Es tracta d'un paisatge urbà constituït per edificacions aïllades amb arbrat en les seues parcel·les.  
La modificació suposa un canvi de dotacional a residencial d'una parcel·la de xicotetes dimensions, de manera que l'ús residencial a desenvolupar tindrà les característiques de l'entorn, habitatges unifamiliars. La modificació suposa un marc per a projectes, els quals no estan sotmesos a avaluació d'impacte ambiental.  
L'àrea afectada és sòl urbà amb edificacions i no presenta valors d'interés ambiental, ni riscos de lliscament o despreniment o d'inundació. Paisatgísticament la modificació plantejada no suposarà un canvi significatiu respecte al paisatge circumdant.  
L'ús residencial podria suposar com a màxim 3 habitatges i s'estima, respecte al consum de recursos (aigua) i generació de residus (aigües residuals, residus sòlids urbans), que no s'ocasionarà una variació significativa negativa respecte a l'ús dotacional de col·legi que es va preveure.  
Tenint en compte el que s'ha indicat no es considera que es vagen a produir efectes negatius significatius sobre el medi ambient.  
L'eliminació de dotacional privat d'acord amb la documentació no suposa repercussió real sobre la dotació d'equipaments educacionals de la localitat.  
  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, establix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
Acord  
Segons establix l'article 51.2.b de la LOTUP, per considerar, d'acord amb els criteris de l'annex VIII d'esta llei, que la Modificació núm. 9 del PGOU de Rocafort (València) avaluada i havent tingut en compte les consultes realitzades, es pot concloure que el procediment d'avaluació simplificada és prou per a determinar que la referida modificació no presenta efectes significatius sobre el medi ambient.  
  
D'acord amb allò que s'hi ha exposat, es resol: emetre informe ambiental i territorial estratègic favorable en el procediment simplificat d'avaluació ambiental i territorial estratègica de la Modificació núm. 9 del PGOU de Rocafort (València), d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la modificació d'acord amb la normativa sectorial.  
Segons establix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'haguera procedit a l'aprovació de la modificació en el termini màxim de quatre anys des de la publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es referix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb allò que disposa l'article 3.2 del Decret 230/2015, de 4 de desembre, del Consell, pel qual s'aprova el reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista de tot això, la Comissió d'Avaluació Ambiental, acorda: emetre informe ambiental i territorial estratègic favorable en el procediment simplificat d'avaluació ambiental i territorial estratègica de la Modificació núm. 9 del PGOU de Rocafort per considerar que no té efectes significatius en el medi ambient.  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique per al seu coneixement i als efectes oportuns.  
El que se certifica amb anterioritat a l'aprovació de l'acta corresponent i a reserva dels termes precisos que es deriven d'esta, segons ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 17 de desembre de 2015.- El secretari de La Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic  
NÚM. Expedient: 65/1662-FDI  
Títol: Pla Especial de Protecció de l'Entorn dels Béns d'Interés Cultural: Jardí Botànic de la Universitat de València, Temple Parroquial de Sant Miquel i Sant Sebastià i la Porta de Quart (PEP-EBIC-03)  
  
Promotor: Ajuntament de València  
Autoritat substantiva: Ajuntament de València i Comissió Territorial de València  
Localització: València  
  
La Comissió d'Avaluació Ambiental, en la sessió realitzada el 17 de desembre de 2015, va adoptar l'acord següent:  
Vista la proposta de l'Informe Ambiental i Territorial Estratègic del Pla Especial de Protecció de l'Entorn dels Béns d'Interés Cultural: Jardí Botànic de la Universitat de València, Temple Parroquial de Sant Miquel i Sant Sebastià i la Porta de Quart (PEP-EBIC-03) de València, en els termes següents:  
Amb data 23 de març de 2015 ha tingut entrada en el Servei d'Avaluació Ambiental Estratègica, de la Subdirecció General d'Avaluació Ambiental, la sol·licitud d'inici de l'avaluació ambiental i territorial estratègica del Pla Especial de Protecció de l'Entorn dels Béns d'Interés Cultural Jardí Botànic de la Universitat de València, Temple Parroquial de Sant Miquel i Sant Sebastià i la Porta de Quart (PEP-EBIC-03) de València.  
  
Documentació presentada  
La sol·licitud d'inici, remesa per l'Ajuntament de València, s'acompanya d'esborrany del pla especial de protecció i del document inicial estratègic, d'acord amb el que establix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta en format paper i digital.  
  
Planejament vigent  
El planejament vigent en l'àmbit territorial del pla en el moment de redacció d'este és:  
- Pla General, aprovat definitivament per la Resolució de 28 de desembre de 1988, del conseller d'Obres Públiques, Urbanisme i Transports, ratificat per l'Acord del Consell, el 30 de desembre de 1988 (DOCV 16.01.1989). Actualment està en procés de revisió i s'ha emés la Memòria Ambiental el 6 de novembre de 2009 (expedient 52/8231-RSE).  
Descripció del pla especial de protecció  
  
Àmbit  
L'àmbit del pla és el sòl urbà que inclou la part de l'oest de Ciutat Vella (àmbit de la ronda de Guillem de Castro i del carrer Quart) i una part de l'eixample que va des de la Gran Via Ferran el Catòlic al carrer Guillem de Castro i del passeig de la Petxina al carrer Borrull, inclòs el tram de l'antic llit del riu Túria, arc comprés des de la Gran Via fins al carrer Túria.  
L'àrea que comprén el PEP-EBIC-03, inclou parcialment el barri del Carme i el del Pilar (antigament Velluters) de Ciutat Vella, que és el Districte núm. 1; una part del barri del Botànic pertanyent al Districte d'Extramurs, que és el núm. 3; i part del barri de Campanar, que pertany al Districte núm. 4, que comprén la part superior de l'antic llit del riu Túria (tram entre el pont de les Glòries Valencianes i el pont de les Arts). Es tracta d'un teixit urbà consolidat.  
L'àrea definida com a àmbit de pla coincidix amb la superfície resultat de la superposició de les àrees delimitades com a entorn de protecció dels Béns d'Interés Cultural:  
- Porta de Quart  
- Temple Parroquial de Sant Miquel i Sant Sebastià  
- Jardí Botànic de la Universitat de València  
  
Objecte  
L'objecte del pla especial de protecció és la regulació de les àrees que rodegen els BIC inclosos en el seu àmbit, i procurar la posada en valor dels elements amb valor ambiental, paisatgístic i cultural existent, la requalificació de l'espai lliure públic que rodeja els béns d'interés cultural, la regulació dels actes d'edificació i l'adaptació d'usos i activitats de la zona, i arriba, fins i tot, a la reducció o l'ajust de l'aprofitament urbanístic de l'àmbit.  
D'altra banda, el PEP-EBIC-03 pretén desenvolupar les previsions contingudes en l'article 39 de la Llei de Patrimoni Cultural Valencià, principalment substanciades en l'article 39.3, apartats de la a) a la g) de la Llei 5/2007, de 9 de febrer, de la Generalitat, de modificació de la LPCV. En concret, considerant l'article 39 g), el pla revisa el Catàleg del PGOU de València i dels Plans Especials de Protecció i de Reforma de l'Interior de la Ciutat Vella que afecten l'àmbit mencionat.  
  
Els objectius i les determinacions del pla són els següents:  
1. D'acord amb les determinacions de l'article 39.1 el Pla Especial de Protecció, PEP-EBIC-03 desenvolupa en la seua regulació les normes de protecció contingudes en declaració del BIC Jardí Botànic de la Universitat de València, Decret 134/2006, de 29 de setembre, publicat en el DOGV el 4 d'octubre de 2006. Número 5360 (Correcció d'errors DOGV 5 d'octubre de 2006. Número 5361).  
2. Tenint en compte l'article 39.2 a) sobre el manteniment de l'estructura urbana i arquitectònica del conjunt, i les característiques generals de l'ambient i de la silueta paisatgística, el PEP-EBIC-03 proposa:  
  
- El manteniment de les alineacions històriques en l'àmbit.  
- Recuperar la silueta paisatgística característica de la zona.  
- La recuperació del caràcter de l'edificació del Col·legi Sant Josep com a edificació aïllada rodejada d'espais lliures arbrats, amb la possibilitat de reedificació de l'ala est demolida en els anys 70 del passat segle.  
- Establir tres àrees de qualificació urbanística: àrea «Entorn de Protecció-Trama Històrica», i «Entorn de Protecció-Reformes Urbanes s. XIX i XX» en la subzona CHP-1 Ciutat Vella i àrea denominada «Entorn de Protecció Eixample-Botànic» en la Zona de l'Eixample que substituiran les àrees de qualificació urbanística vigents.  
3. Quant a l'article 39.2 c) i 39.3 a i b) relatius a la delimitació de l'entorn de protecció i criteris de delimitació, s'han revisat els entorns de protecció vigents de tots els monuments inclosos en el pla. L'entorn de protecció que el PEP-EBIC-03 definix per a cada bé d'interés cultural, és un perímetre continu de major abast que els reconeguts fins ara pels distints documents que arrepleguen les delimitacions vigents dels entorns de protecció.  
4. Respecte a l'article 39.2 d) a què es referix al patrimoni arqueològic i la seua regulació, el PEP-EBIC-03 inclou els elements següents:  
- Àrees de Vigilància Arqueològica incloses en el Catàleg del Pla General de València en l'actual revisió de planejament.  
- El subsòl dels béns immobles de rellevància local.  
- A més de les anteriors, s'inclouen el subsòl de les parcel·les (o zones expressament assenyalades) que ocupen els béns d'interés cultural.  
5. Respecte de l'article 39.2 e) el PEP-EBIC-03 incentiva operacions de rehabilitació urbana i de recuperació de l'edificació protegida per mitjà de l'adequació dels usos i de les activitats a desenvolupar.  
- Proposta de rehabilitació i posada en valor de l'antiga alqueria del carrer Beat Gaspar Bono.  
- Ampliació del Jardí Botànic.  
- Requalificació de l'espai lliure públic que està al voltant dels monuments. Per a això proposa la creació i l'ampliació de les zones de vianants i la reducció del trànsit i de les zones destinades a circulació rodada.  
6. Respecte dels articles 39.2 f) i h) 39.3 e) i f) el PEP-EBIC 03 identifica construccions i edificacions que no s'ajusten als paràmetres bàsics de les edificacions tradicionals de la zona i construccions i instal·lacions que suposen deteriorament visual o ambiental d'este espai: el PEP-EBIC-03 considera fora d'ordenació les construccions i instal·lacions que suposen deteriorament visual o ambiental i causen una afectació directa tant als monuments com al jardí històric i establix el règim de fora d'ordenació per a les construccions i edificacions afectades.  
  
7. Considerant l'article 39.2 g) el PEP-EBIC-03 revisa el Catàleg del PGOU i dels Plans Especials de Protecció i de Reforma Interior del Carme i Velluters i de la resta d'instruments urbanístics vigents en esta zona.  
- Manté els Béns de Rellevància Local ja identificats en l'àmbit i en proposa la qualificació de 4 nous: el Col·legi i Església dels Jesuïtes, l'edificació coneguda com a Casa de la Caritat i l'Alqueria i l'Ampit de l'antic llit del riu Túria, en el tram de Guillem de Castro al pont de les Glòries Valencianes.  
- Completa el Catàleg de Proteccions per mitjà de la inclusió de més de vint edificacions.  
8. Respecte dels articles 39.2 i, j, k) el PEP-EBIC-03 revisa i modifica paràmetres urbanístics definits en el PGOU i en els plans especials de protecció i de reforma interior, actualment vigents en la zona.  
  
9. Respecte de l'article 39 m) el PEP-EBIC-03 disposa que tota instal·lació urbana es canalitze subterràniament, i queda expressament prohibit l'estesa de xarxes aèries o adossades a les façanes.  
10. Respecte de l'article 39.2 o) el PEP-EBIC-03 regula la documentació tècnica necessària per a la sol·licitud de llicència.  
11. Respecte de l'article 39.3 d) el PEP-EBIC-03 establix els àmbits d'especial transcendència patrimonial.  
  
Justificació  
Este pla especial sorgix de la necessitat de protegir i posar en valor els espais públics i els monuments històrics a què es referix i la seua relació amb l'entorn. Per a això és necessari modificar els entorns de protecció dels béns i la seua ordenació detallada.  
  
Alternatives  
En este cas només es proposa una alternativa donat el caràcter urbà i consolidat de l'objecte de l'estudi, l'entorn, les preexistències i els objectius de protecció.  
En la proposta s'especifica que només es realitzarà la construcció d'edificació de nova planta en el cas de solars existents o substitució d'edificacions no protegides, i en este cas es produirà per mitjà de la regulació de l'edificació que es proposa en el pla que s'adaptarà als paràmetres de l'edificació tradicional de l'entorn, que en tots els casos suposaria la reducció de la volumetria prevista pel planejament vigent.  
  
El pla especial de protecció reduïx l'aprofitament materialitzable atorgat pel planejament vigent i també el materialitzat, i augmenta significativament els àmbits d'Infraestructura Verda en l'àmbit, per la qual cosa no s'establixen més alternatives que la proposta.  
  
Consultes realitzades  
L'òrgan ambiental d'acord amb l'article 51.1 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), va sotmetre la documentació aportada a consulta, en qualitat d'administracions públiques afectades:  
  
  
Consulta Informe Administració pública consultada  
08.05.2015 20.11.9540 ZPF d'Ordenació del Territori i Paisatge. Servei d'Infraestructura Verda i Paisatge  
08.05.2015 17.11.2015 Unitat d'Inspecció del Patrimoni   
Historicoartístic  
08.05.2015 15.12.2015 Servei Territorial d'Urbanisme de València  
08.05.2015 € Universitat de València  
  
  
Nota: els informes rebuts es poden consultar en la pàgina web www.cma.gva.es/eae una vegada s'emeta este IATE.  
  
  
Identificació i valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb la consulta prèvia a les administracions públiques afectades a què es referixen els articles 48.d) i 51.1 de la LOTUP.  
La Direcció Territorial d'Educació, Investigació, Cultura i Esport emet un informe favorable, amb data 16 de novembre de 2015, i manifesta que, en atenció a l'objecte, a l'àmbit i als antecedents existents, s'estima que no es deriven efectes significatius sobre el medi ambient en l'àmbit de les seues competències. No obstant això, considera que al tractar-se d'un pla que afectarà diversos BIC i BRL de la ciutat de València, així com els seus entorns, s'haurà d'acreditar, en el moment procedimental oportú, l'ajust a les determinacions establides en la Llei 4/1998, d'11 de juny, de la Generalitat Valenciana, del Patrimoni Cultural Valencià, i les seues modificacions posteriors; i remetre el contingut a la Direcció Territorial d'Educació, Investigació, Cultura i Esport.  
  
El Servei d'Infraestructura Verda i Paisatge emet un informe, amb data 20 de novembre de 2015, i manifesta que, analitzada la documentació aportada, es considera que l'ordenació proposada tindrà incidència en el paisatge urbà de l'entorn dels béns d'interés cultural proposats, per la qual cosa serà necessària l'elaboració d'un estudi d'integració paisatgística per a la seua avaluació.  
El Servei Territorial d'Urbanisme de València emet un informe, amb data 15 de desembre de 2015, i manifesta en este que, des de la visió de les competències urbanístiques d'eixe Servei, del citat pla especial no es derivaran efectes significatius sobre el medi ambient. No obstant això, realitzen una sèrie de consideracions urbanístiques a tindre en compte en l'elaboració de la versió preliminar del pla especial.  
Realitzada l'anàlisi tècnica de la documentació presentada, del contingut dels informes rebuts i consultada la cartografia temàtica de la conselleria competent en matèria d'avaluació ambiental, s'observa que el desenvolupament del pla especial de protecció proposat, únicament afecta el sòl urbà del municipi, i per tant el pla únicament incidirà sobre les determinacions que regulen el règim d'ús i edificació del sòl i no presentarà afectacions sobre el medi ambient.  
  
  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, establix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
Acord  
Segons establix l'article 51 de la LOTUP, d'acord amb els criteris de l'annex VIII d'esta llei, el pla especial de protecció avaluat no té incidència en el model territorial vigent en el municipi, no produïx increment significatiu en el consum de recursos i suposa una millora sobre elements del patrimoni cultural, i tenint en consideració els informes emesos, es pot concloure que el procediment d'avaluació ambiental simplificada és prou per a determinar que la proposta del Pla Especial de Protecció de l'Entorn dels Béns d'Interés Cultural Jardí Botànic de la Universitat de València, Temple Parroquial de Sant Miquel i Sant Sebastià i la Porta de Quart (PEP-EBIC-03) de València, no presenta efectes significatius sobre el medi ambient.  
  
  
D'acord amb allò que s'hi ha exposat, es resol:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica del Pla Especial de Protecció de l'Entorn dels Béns d'Interés Cultural Jardí Botànic de la Universitat de València, Temple Parroquial de Sant Miquel i Sant Sebastià i la Porta de Quart (PEP-EBIC-03) de València, d'acord amb els criteris de l'annex VIII de la LOTUP, per no tindre efectes significatius sobre el medi ambient, correspon continuar la tramitació de la modificació del pla d'acord amb la normativa sectorial, si bé hauran de complir-se prèviament a l'aprovació definitiva les condicions següents:  
- S'ha d'obtindre informe favorable en, matèria de Patrimoni Cultural Valencià, de la Direcció Territorial d'Educació, Investigació, Cultura i Esport.  
- S'ha d'elaborar un estudi d'integració paisatgística i obtindre l'informe favorable corresponent per part del Servei d'Infraestructura Verda i Paisatge.  
- S'haurà d'atendre les consideracions realitzades pel Servei Territorial d'Urbanisme de València en l'informe emés amb data 15 de desembre de 2015.  
Segons establix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'haguera procedit a l'aprovació del pla en el termini màxim de quatre anys des de la publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es referix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb allò que disposa l'article 3.2 del Decret 230/2015, de 4 de desembre, del Consell, pel qual s'aprova el reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista de tot això, la Comissió d'Avaluació Ambiental, acorda: emetre informe ambiental i territorial estratègic favorable en el procediment simplificat d'avaluació ambiental i territorial estratègica del Pla Especial de Protecció de l'Entorn dels Béns d'Interés Cultural Jardí Botànic de la Universitat de València, Temple Parroquial de Sant Miquel i Sant Sebastià i la Porta de Quart (PEP-EBIC-03) de València per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique per al seu coneixement i als efectes oportuns.  
El que se certifica amb anterioritat a l'aprovació de l'acta corresponent i a reserva dels termes precisos que es deriven d'esta, segons ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 17 de desembre de 2015.- El secretari de la Comissió d'Avaluació Ambiental: José del Valle Arocas.»  
ANNEX I  
Este annex conté les imatges procedents de la documentació presentada per l'òrgan promotor, al qual es fa referència en l'apartat anterior Descripció del Pla Especial de Protecció.  
  
Pla d'Ordenació  
  
  
València, 29 de gener de 2016.- El director general de Medi Natural i d'Avaluació Ambiental: Antoni Marzo i Pastor.